Anadolu Efes S.K.

O **Anadolu Efes Spor Kulübü** (antes coñecido como *Efes Pilsen*) é un equipo de baloncesto da cidade de Istanbul (Turquía) que por palmarés é considerado como un dos equipos máis importantes na historia do baloncesto turco, xa que gañou o título de liga en 15 ocasións. A nivel europeo, destacan os seus título da Euroliga nos anos 2021 e 2022. O pavillón no que xoga os seus partidos como local é o Sinan Erdem Spor Salonu, cunha capacidade para 16&nbsp;000 espectadores.

## Historia 
O club foi fundado no ano 1976 co nome de "Efes Pilsen Spor Kulübü" tras a compra dos dereitos do Kadıköyspor, equipo da Segunda División turca que contaba con numeroros problemas económicos. Encabezados por Tuncay Özilhan, o corpo técnico do equipo estaría formado por  Pano Natof na dirección xeral, Berna Sirmen na presidencia, Talat Öztoprak na administración e Faruk Akagün como adestrador. O seu primeiro patrocinador foi a cervexa Efes Pilsen, unha subsidiaría do Grupo Anadolu. En 1978, dous anos despois da súa fundación, o club gaña o título de campión da Segunda División turca, finalizando o campionato sen coñecer a derrota e ascendendo á máxima categoría do baloncesto turco, onde permanece desde aquela.

Na súa primeira tempada na elite (1978–79), o Efes Pilsen gaña o seu primeiro título de liga, situándose dende aquela como un dos equipos punteiros do baloncesto turco. Despois de finalizar como subcampións da Copa Saporta de 1993, o club gaña o seu primeiro título europeo en 1996, ano no que conseguen a Copa Korać tras vencer na final ao Stefanel Milano italiano. Este título supuxo o primeiro título continental para un club turco en calquera deporte. Posterioemte, o Efes Pilsen converteríase nun dos equipos fixos da Euroliga, sendo as súas mellores clasificación as acadadas en 2000 e 2001 ao acabar en terceiro lugar. En ambas ocasións perderían nas semifinais da Final Four ante o Panathinaikos grego, gañando posteriormente no partido polo terceiro lugar ao FC Barcelona (2000) e ao CSKA Moscova (2001).

Na ano 2006, o club converteuse no primeiro equipo turco convidado a xogar contra un equipo da NBA. Os partidos foron contra os Denver Nuggets en Denver (Colorado) o 10 de outubro e contra os Golden State Warriors en Oakland (California) o 12 de outubro. Ambos encontros saldáronse con vitoria para os equipos estadounidenses. Ao ano seguinte sería un equipo da NBA o que visitaría a casa do Efes Pilsen. No encontro, disputado no Abdi İpekçi Arena, os Minnesota Timberwolves vencerían ao equipo local por 84–81. En 2011 o club vese obrigado a mudar ao seu nome a "Anadolu Efes Spor Kulübü" por mor da TAPDK, unha lei que prohibe o uso de publicidade de tabaco e alcol en equipos deportivos.

Na temporada 2018−19, o Efes tivo conseuguiu finalizar co cuarto lugar de cabeza de serie nos playoffs. Nas eliminatorias conseguiron eliminar ao FC Barcelona para pasar á súa primeira final a catro da Euroliga en 19 anos. Na semifinal, o Efes gañou aos seus grandes rivais, o Fenerbahçe por 92–73 para acadar a súa primeira final da Euroliga da historia. Porén, na final o Efes foiderrotado polo CSKA Moscova, ficando finalmente como subcampións. A nivel doméstico, con todo, gañaron o seu primeiro campionato da Basketbol Süper Ligi desde 2009. O destino na Euroliga mudaría nas temporadas 2020−21 e 2021−22, xa que o Anadolu Efes conseguiu dous campionatos consecutivos da Euroliga. No primeiro vingáronse en semifinais do CSKA Moscova (86−89) e na final venceron ao FC Barcelona por 86−81. No segundo venceron nas semifinais ao Olympiacos (77−74) e na final ao Real Madrid (58−57).

## Xogadores 
### Cadro actual 
## Adestradores 
* Rıza Erverdi (1983–1984)
* Aydan Siyavuş (1984–1986)
* Rusmir Halilović (1986–1987)
* Aydan Siyavuş (1987–1990)
* Halil Üner (1990–1992)
* Aydın Örs (1992–1999)
* Ergin Ataman (1999–2001)
* Oktay Mahmuti (2001–2007)
* David Blatt (2007–2008)
* Ekrem Memnun (2008)
* Ergin Ataman (2008–2010)
* Velimir Perasović (2010–2011)
* Ufuk Sarıca (2011–2012)
* Ilias Zouros (2012)
* Oktay Mahmuti (2012–2013)
* Vangelis Angelou (2013–2014)
* Dušan Ivković (2014–2016)
* Ahmet Çakı (2016)
* Velimir Perasović (2016–2017)
* Ergin Ataman (2017–presente)

## Títulos 
[miniatura|300px|Partido do Anadolu Efes fronte o [Fenerbahçe S.K. (baloncesto)|Fenerbahçe (2018).]]
### Campeticións europeas 
**Euroliga**
* **Campións (2)**: 2021, 2022
* Subcampións (1): 2019
**Copa Saporta**
* Subcampións (1): 1993
**Copa Korać**
* **Campións (1)**: 1996

### Competicións domésticas 
**Liga de Turquía**
* **Campións (15)**: 1979, 1983, 1984, 1992, 1993, 1994, 1996, 1997, 2002, 2003, 2004, 2005, 2009, 2019, 2021
* Subcampións (12): 1986, 1998, 1999, 2000, 2001, 2006, 2007, 2010, 2012, 2015, 2016, 2022
**Copa de Turquía**
* **Campións (12)**: 1994, 1996, 1997, 1998, 2001, 2002, 2006, 2007, 2009, 2015, 2018, 2022
* Subcampións (4): 2004, 2014, 2017, 2019
**Supercopa de Turquía**
* **Campións (12)**: 1986, 1992, 1993, 1996, 1998, 2000, 2006, 2009, 2010, 2018, 2019
* Subcampións (11): 1994, 1997, 1999, 2001, 2002, 2003, 2004, 2005, 2007, 2012, 2016

## Partidos fronte equipos da NBA 
## Notas 
## Véxase tamén 
### Ligazóns externas 
* Páxina web oficial
* Perfil do equipo na Euroliga